Гаворка зайшла, натуральна, і пра дзейнасць музейных філіялаў. Музей гісторыі тэатральнай і музычнай культуры, да прыкладу, мае добры калектыў, які здольны працаваць у любых варунках. Асноўны музейны прадмет тут — беларуская музыка, беларускі спектакль, дакладней, памяць па ім. Гэтую памяць тут і стараюцца аднавіць. Мемарыяльныя пакоі Станюты і Яроменкі і ствараюць належную эмацыйную атмасферу. У Славакію адправілася днямі выстава пра сцэнографа Аскара Марыкса і ягоную творчасць.